**נֵר שְׁלִישִׁי מְסַפֵּר**

אַנְטִיוֹכוּס הָרָשָׁע לֹא רָצָה לַהֲרוֹג אֶת הַיְהוּדִים בַּגוּף, (כְּמוֹ הָמָן הָרָשָׁע שֶׁרָצָה לְהַשְׁמִיד - לְהָרְגַם מָמָשׁ). אַנְטִיוֹכוּס רָצָה לַהֲרוֹג אֶת נִשְׁמָתָם שֶׁל עַם יִשְׂרָאֵל, בִּמְקוֹםֹ לַעֲבוֹד אֶת ה' הֵם יַעֲבְדוּ וְיִשְׁתַּחֲווּ לַפְּסָלִים.

לָכֵן גַם הַגְּזֵרוֹת שֶׁגָזַר הַמֶּלֶךְ הָיוּ אַךְ וְרַק לַנְּשָׁמָה שֶׁל הַיְהוּדִי, דְבָרִים הַקְּשׁוּרִים לִקְדוּשַׁת עַם יִשְׂרָאֵל : לֹא לִלְמוֹד תּוֹרָה שֶׁטוֹבָה לַנְשָׁמָה, וְלֹא לְקַיֵים אֶת מִצְווֹת ה' הַקְּשׁוּרוֹת רַק לַיְהוּדִים וּמְקַדֶשֶׁת אֶת נִשְׁמָתָם וְגוּפָם.

אַנְטִיוֹכוּס הָרָשָׁע הִתְכַּוֵן שֶׁכְּשֶׁיַפְסִיקוּ לִלְמוֹד תּוֹרָה וּלְקַיֵים מִצְווֹת נִשְׁמָתָם הָאֱלוֹקִית תִּטָּמֵא וְהֵם יִתְנַתְקוּ , חֲלִילָה, מֵה'.

אַבָל, הַיְּהוּדִים לֹא נִכְנְעוּ. לְהֵפֶךְ- כְּכָל שאַנְטִיוֹכוּס נִיסָה לְהַכְרִיחַ אוֹתָם לַעֲבוֹד עֲבוֹדָה זָרָה, כָּךְ הֵם הִתְנַגְדוּ יוֹתֵר.

כְּמוֹ הַסִּפּוּר שֶׁל חַנָה וְשִׁבְעַת בָּנֶיהָ. כָּל שִׁבְעַת יְלָדֶיהָ נֶהֶרְגוּ בִּגְלַל שֶׁסֵרְבוּ לְהִשְׁתַּחֲווֹת לַפֶּסֶל.

הַיְּהוּדִים הֶעֱדִיפוּ לָמוּת וְלִמְסוֹר אֶת נַפְשָׁם, מֵאֲשֶׁר לְהַחֲלִיף אֶת הַתּוֹרָה בְּתַרְבּוּת יָוָן.

****